A. D. 1907. 


CURRENDA X. 


FACULTAS 


data Nobis 17. Maji 1907 ad Quinquennium, concedendi Clero Nostro dioecesano ve- 
niam recitandi Matutinum cum Laudibus diei sequentis elapsa duodecima hora meridiei. 


Beatissime Pater! Episcopus Tarnoviensis postulat facultatem  permittendi sa- 
cerdotibus suae dioecesis, ut Matutinum eum Laudibus diei sequentis recitare possint 
elapsa duodecima hora meridiei, quia propter eorum penuriam pluribus occupationi- 
bus vocare debent. 

Die 17. Maii 1907 S. Congregatio Concili, auctoritate SSmi Dni Nostri, attentis 
expositis, benigne indulsit Rmo Episcopo Oratori ut per quinquennium concedere pos- 
sit et valeat veniam recitandi Matutinum eum Laudibus iuxta petita, rationabili tamen 
causa interveniente. 

t VINCENTIUS Card. Ep. Praenest. 
Praef. 

Quae pro notitia Venerabili Clero communicamus eum eo, quod omnes Clerici 
ad Officium divinum recitandum obligati et plurimis negotiis ac officiis occupati, Ma- 
tutinum cum Laudibus diei sequentis statim post meridiem recitare possint ac valeant, 
per proximum quinquennium tantum. 


- 


Festum Sanctae Familiae Jesu, Mariae, Joseph in Calendario dioecesano. 


Tarnovien. Ad enixas preces Rmi Dni Leonis Walega, Episcopi Tarnoviensis. 
Sacra Rituum Congregatio, utendo facultatibus sibi specialiter a Sanctissimo Domino 
Nostro Pio Papa Decimo tributis, benigne concessit, ut in Kalendario ace Proprio ad 
usum ejusdem Dioeceseos Tarnoviensis, Dominicae Tertiae post Epiphaniam affigatur 
festum Sanctae Familiae Jesu, Mariae, Joseph, sub ritu duplici maiori, cum Officio ac 
Missa uti in Appendice Breviarii et Missalis Romani: faeta quoque potestate idem te- 
stum transferendi in proxime subsequentem diem liberam, quoties ea Dominica impe- 
dita occurrerit: servatis Rubricis, Contrariis non obstantibus quibuscunque. Die 31. 
Maji 1901. 

S. Card. CRETONI Praef, 

Instructio S. Rom. et Univ. Inquisitionis ad Reverendissimos Locorum Ordina- 
rios Familiarumque Religiosarum Moderatores. 


n 


Recentissimo Decreto ,ZLamentabili sane exitu" diei 3 Iulii c. a. ab hae S. Con- 
gregatione S. Romanae et Universalis Inquisitionis, iussu D. N. Pii Papae X. (vide Cur. 
VIIL e. a. 1907) notati atque proscripti sunt praecipui quidam errores qui nostra ae- 
tate a scriptoribus, effrenata cogitandi atque serutandi libertate abreptis, sparguntur, 
et altioris scientiae fuco et specie propugnantur. 

Quum autem errores occulti serpere, et, quod maxime luctuosum est, incautos 
animos, iuvenum praesertim, occupare soleant, ac semel admissi difficillime radicitus 
ex animo evellantur, immo, etiam eradicati, plerumque sponte sua repullulent, oppor- 
tunum visum est Eminentissimis et Reverendissimis Dominis Cardinalibus, in rebus fidei 
et morum una mecum Inquisitoribus Generalibus, Decreto supra laudato monita quae- 
dam adiungere, quibus plenius et efficacius attingatur finis quem S. Sedes in reproban- 
dis erroribus sibi proposuerat, consequendum. 

Memores igitur imprimis sint ad quos pertinet, necessarium esse ut sive in Se- 
minariis clericorum saecularium et studiorum domibus Religiosorum, sive in Universi- 
tatibus, Lyceis, Gymnasiis aliisve educationis collegiis vel institutis, a iuvenum institu- 
tione omnino removeantur moderatores atque magistri qui damnatis erroribus infecti 
cognoscuntur, vel eorum suspecti merito habentur. 

Necessarium pariter erit interdicere, praesertim Seminariorum alumnis ac uni- 
versim viris ecclesiasticis, ne nomen dent libellis periodicis, quibus neoterici errores 
sive aperte propugnantur sive latenter insinuantur, neque quidquam in eis publici iuris 
faciant. A qua regula non deflectant, etsi aliquando gravis ratio aliud suadere videa- 
tur, nisi de consensu Ordinarii. 

Consultum postremo erit sacram ordinationem differe vel etiam prorsus dene- 
gare iis qui, quod Deus avertat, neotericis erroribus imbuti essent, quos non ex animo 
reprobarent atque reiicerent. 

His autem pro zelo, quo erga gregem sibi creditam animantur Ordinarii, illa 
adiicere non omittant consilia ac remedia quae pro ratione locorum et circumstantia- 
rum opportuna iudieaverint ad zizania penitus ex agro Domini evellenda. 


Datum Romae ex Aedibus S. O. die 28. augusti 1907. 
S. Card. VANNUTELLI. 


Piis ac religiosis Institutis conceditur Indultum celebrandi tres Missas et S. 
Communionem distribuendi in nocte Nativitatis Domini. 
Ex S. Congregatione S. R. et U. Inquisitionis. 
Feria V, die 1. Augusti 1907. 


SSmus D. N. Pius Divina providentia P. P. X. in solita audientia R. P. D. Ad- 
sessori S. Offieii impertita, ad fovendam fidelium pietatem eorumque grati animi sen- 
sus excitandos pro ineffabili Divini Verbi Incarnationis mysterio, motu proprio, benigne 

indulgere dignatus est, ut in omnibus et singulis sacrarum virginum monasteriis clau- 
surae legi subiectis aliisque religiosis institutis, piis domibus et clericorum seminariis, 
publieum aut privatum Oratorium hebentibus enm facultate Saeras Species habitualiter 
ibidem asservandi, sacra nocte Nativitatis D. N. J. Chr. tres rituales Missae vel etiam, 
pro rerum opportunitate. una tantum, servatis servandis, posthac in perpetuum quotan- 
nis celebrari Sanctaque Communio omnibus pie petentibus ministrari queat. Devotam 
vero huius vel harum Missarum auditionem omnibus adstantibus ad praecepti satisfa- 
ctionem valere, eadem Sanctitas Sua expresse declarari mandavit. 
Contrariis quibuscumque non obstantibus. 
P. PALOMBELLI, S. R. U. J. Notarius. 


De cumulatione Indulgentiarum a PP. Praedicatoribus et a PP. Crucigeris nun- 
cupatarum in recitatione Rosarii. 


Decretum $. Congr. Indulgentiarum. 
Urbis et Orbis. 


Huic Sacrae Congregationi Indulgentiis Sacrisque Reliquis praepositae sequen- 
tia dubia solvenda sunt exhibita. 

I. Ad christifideles habentes prae manibus aliquam ex Coronis benedictís tum 
a Patribus Ordinis Praedicatorum, tum a PP. Crucigeris, vel a sacerdotibus ad id pol. 
lentibus !), dum recitant Rosarium Marianum cumulare valeant Indulgentias, quae re- 
citationi SSmi Rosarii sunt adnexae, cum illis quae a PP. Crueigeris nomen habent? 

Il. An pariter cumuleutur Indulgentiae, quando christifideles manu gestantes 
Coronam ditatam Indulgentia PP. Crucigerum, recitent Orationem Dominicam vel An- 


1) Indulgentiae, quae a Patribus Crueigeris nomen sumunt, potissimum commendantur 
propter usus et aequisitionis facilitatem, quum Indulgentia 500 dierum adnexa sit cuilibet globu- 
lo Coronae a PP. Crucigeris benedictae, seu aliis verbis: toties acquiritur Indulgentia 800 dierum, 
defunctis quoque applicabilis, quoties cum dicta Corona semel dicitur Ave Maria vel Pater no- 
ster, etiam extra ipsius Rosarii Mariani recitationem et quin ulla requiratur mysterii meditatio. 
Diu Patres S. Crucis vulgo Crucigeri facultate pollent, prout eisdem concessa fuit a Leone X. 
atque recognita a Leone XIII per decretum S. Conginis Indulgentiarum die 15. Martii 1884 da- 
tum, adnectendi huiusmodi Indulgentias Ooronis a se benedictis; verum, quum ipsi domus habeant 
dumtaxat in Belgio et in Hollandia, hinc nuperrime Pius PP. X. Sacrae Congregationi Indulgen- 
tiarum speciales dedit facultates, quarum vigore ipsa in posterum concedere poterit cuilibet sacer- 
doti, ad confessiones audiendas licet non approbatus, potestatem benedicendi etiam in Urbe, uni- 
co Crucis signo et de consensu Ordinarii loci in quo facultas ipsa exercetur, Coronas a R. Ro- 
sario B. M. V. iisque applicandi Indulgentias quae a PP. Crucigeris nuncupari solent. Interim 
monemus quod S. Congregatio instantias sacerdotum hoc indultum petentium non recipere, nisi 
accesserit proprii Ordinarii saecularis vel regularis commendatio. Nec praeterire censemus eamdem 
facultatem iam in antecessum Sacram Congr. Propagandae Fidei tribuisse Missionariis Apostolicis, 
qui ad loca missionum exterarum sese conferebant (Acta S. Sedis, 40. pag. 442). 

gelicam Salutationem, adnexam alicui orationi vel pio exercitio peculiaribus Indulgen- 
tiis lam ditato? 

Et Sacra Congregatio, re mature perpensa, propositis dubiis respondendum 
mandavit: Negative ad utrumque; sed supplicandum SSmo, ut benigne concedere digne- 
inr Indulzentias a PP. Crucigeris nuncupatas cumulari cum Indulgentiis recitationi 
SSmi Rosarii jam tributis, in ipsa tantam Rosarii recitatione. 

De quibus facta relatione SSmo Dno Nostro Pio PP. X. in Audientia habita die 
12. Iunii 1907 ab infrascripto Cardinali Praefecto, idem SSmus dubiorum resolutionem 
ratam habuit et confirmavit; simulque, de speciali gratia, petitam Indulgentiarum cu- 
mulationem in Mariani dumtaxat Rosarii recitatione clementer est elargitus, dummodo 
Coronae utramque benedictionem acceperint. Contrariis non obstantibus quibuscumque. 

Datum Romae, a Secretaria eiusdem S. Congregationis, die et anno uti supra. 


S. Card. CRETONI, Praefectus. 
t D. PANICI, Archiep. Laodicen. Secret. 


URBIS ET ORBIS 


Commendatur et indulgentiis ditatur pia praxis Novendialium precum in ho- 
norem SS. Sacramenti ante solemnia Corporis Christi praemittenda. 


Spiritualium omnium bonorum fons et caput est procul dubio Sanctissimum 
Eucharistiae Sacramentum, per quod lesus Christus divitias sui erga homines amoris 
veluti effudit. Quare nihil tam excellentius et salutarius existimandum quam in chri- 
stiano populo cultum huius Augustissimi Sacramenti promovere et amplificare, quo ma- 
gis in eo uberiores eiusdem Sacramenti fructus proveniant; vividius nempe excitetur 
fides, spes firmius roboretur, ei divinae caritatis ignis impensius foveatur, omnisque 
christianae virtutis splendor magis eluceat. 

Quae omnia probe noscens Beatissimus Pater, ad augendum provehendumque 
amorem et obsequium erga S. Eucharistiam, in audientia habita ab infrascripto Card. 
Praefecto S. Congregationis Indulgentiis Saerisque Reliquiis praepositae die 8 Maii 
1907 delatis precibus, quibus supplicatum est, ut Novendalium precum piam praxim 
in honorem huius Sacratissimi Mysterii ante solemnia Corporis Christi praemittenduam 
approbare et sacris etiam indulgentiis decorare dignaretur, libentissime annuens, su- 
pramemoratam piam praxim nedum auctoritate sua comprobavit sed et summopere 
commendavit. Insuper eadem Sanctitas Sua christifidelibus aliquo pietatis actu has no- 
vendiales preees sive privatim peragentibus sive ipsis publice in ecclesiis celebratis, 
iuxta normas ab Ordinariis praescribendas, devote adstantibus, has indulgentias, ani- 
mabus igne Purgatorii deteutis etium profuturas, clementer est elargitus: 1o septem 
annorum totidemque quadragenarum singulis Novendialium precum diebus; 20 plena- 
riam in uno quolibet eorum dierum, vel festo die Corporis Christi, vel quolibet ex octo 

insequentibus, modo rite confessi ac S. Synaxi refecti, ad mentem Sanctitatis Suae Deo 
supplieaverint. Praesenti in perpetuum valituro. Contrariis quibuscumque non obstantibus. 
Datum Romae, e Secretaria eiusdem S. Congregationis, die 8 Maii J907. 


S. Card. CRETONI, Praefectus. 
L. 8. + D. PANICI, Archiep. Laodicen, Seeretarius. 


Decretum s. Congreg. Indulgentiarum quod naturam altaris privilegiati, quod 
potest esse etiam ligneum. 


Cum aliquod dubium cirea naturam altaris privilegiati existentis in Oratorio 
Sororum a Sacris Stigmatibus Cortonae degentium obortum fuerit, eo quod esset ligneum 
et nullo modo parieti firmatum, huic S. Congregationi Indulgentiis Saerisque Reliquiis 
praepositae sequentia dubia solvenda sunt exhibita: I An lapis simpliciter consecratus, 
quem altare portatile seu viaticum vocant, privilegio gaudere possit? II. Estne necessa- 
rium, ut altare sit fixum stricto sensu liturgico (scilicet ex toto lapideum et cuius mensa 
unico tantum constet lapide immediate stipitibus coniuncto et consecratum) ad hoo, ut 
privilegio decorari valeat? IIT. An sufficiat, ut sit etiam ligneum muro minime firmatum, 
cum lapide in medio mensae consecrato et alicui Sancto specialiter dicatum? 

Emi ae Rmi PP. in Vaticano Palatio coadunati propositis dubiis responderunt 
-die 15. Julii 1902. Ad I. Negative. Ad II. Negative. Ad III. Affirmative. 

De quibus facta relatione SSmo Dno Nostro Leoni Pp. XIII. in Audientia ab 
infrascripto Card. Praefecto die 18. Juli eiusdem anni, Sanctitas Sua Emorum Patrum 
a'esolutiones ratas habuit et confirmavit. 

Datum Romae ex Secretaria eiusdem S. Congregationis die Julii 1902. 


S, Card. CRETONI, Praef. 
Pro R. P. D. FRANC, Archiep. Amid., Secr. 
Ios. M. Can. COSELLI, Substit. 


Decretum S. Congr. Indulgentiarum. 


indulgentiae conceduntur adspicientibus sacram Hostiam et dicentibus „Dominus meus 
et Deus meus". 


Beatissimae Pater! 


Josephus Recoder de Dorda Annesci, Congregationis Missionis sacerdos ad S. 
V. pedes humillime provolutus enixe postulat, ut ad augendam fidelium devotionem et 
venerationem erga divinissimum Eucharistiae sacramentum concedere 'S. V. dignetur 
septem quadrageuas Indulgentiae omnibus et singulis christifidelibus, qui fide, pietate 
et amore sacratissimam Hostiam adspexerint, non solum cum in Missae Sacrificio ele. 
vatur, verum etiam cum solemniter exponitur; item ut Indnlgentiam plenariam lucrari 

valeat semel in hebdomada quotquot talem piisimam, praxim quotidie peregerint, et 
sacram Communionem rite dispositi receperint, additis, in ipsa oeculorum elevatione, 
verbis: Dominus meus et Deus meus! 

Et Deus... 

lucta preces in Domino. 

Die 18. Maii 1907. 

IBI SEP. 

Praesentis Reseripti authenticum exemplar exhibitum fuit huic Secretariae $.. 
Congnis Indulgentiis Sacrisque Reliquiis praepositac. In quorum fidem... 

Datum Romae ex eadeni Secretaria, die 12. Junii 1907. 

f* D. Panici, Archiep. Laodicen, Secretarius. 


Decretum S. C. Indulgentiarum. 


Indulgentia plenaria tribuitur renovantibus vota baptismalia in fine missionum vel 
exercitiorum spiritualium. 


Beatissime Pater! 

Fr. Ab Henricus Desqueyrous, Procurator Generalis Ordinis Fratrum Prae- 
dieatorum, ad pedes Sanctitatis Vestrae provolutus, humiliter exponit quod, in di- 
versis locis Ordinis sui et etiam aliorum Ordinum et Congregationum  Missionarii so-- 
lent, in fine missionum et exercitiorum spiritualium, ad solemnem functionem fideles 
convocare, in qua sacrae promissiones in susceptione baptismatis emissae publice 
renovantur. Ut ergo christifideles his servandis promissis efficacius excitenter, prae- 
dictus orator Sanctitatem Vestram enixe implorat ut, quotiescumque hutusmodi re- 
novatio publica et solemnis in eeclesia peragitur, fideles huie coeremoniae devote 
adstantes, qui vota baptismi per hano formulam: Abrenuntio Satanae, et omnibus pom-- 
pis eius et omnibus operibus eius, promitto me Christo fideliter adhaesurum, aut per alia 
verba secundum usum regionis, renovaverint, plenariam Indulgentiam, defunctis quoque 
applicabilem, lucrari valeant, dummodo confessi ad S. Synaxim accesserint et ad men- 
tem Sanctitatis Vestrae pie oraverint. !) 

Et Deus... 

SSmmus in Audientia habita die 27. Februarii 1907, ab Infrascripto Cardinali 
Praefecto Sacrae Congregationis Indulgentiis Saerisque Reliquiis praepositae, benigne 
annuit pro gratia juxta preces. Praesenti in perpetuum valituro, absque ulla Brevis 
expeditione. Contrariis quibuscumque non obstantibus. 

Datum Romae, e Secretaria eiusdem S. Congregationis, die 21. Februarii 1907. 

S. Card. Cretoni, Praefectus. 
T D. Panici, Archiep. Laodicen Secretarius. 


1) Similis indulgentia super concessa fuit in festo SS. Trinitatis per decretum eiusdem 
S. C. die 1. Jua 1906. 

S. Congregatio indulgentiarum et SS. reliquiarum. 
CHICOUTIMIEN. 
Dubium an actus heroicus revocari potest. 


Ad hane. S. Congregationem Indulgentiarum transmissum est a S. C. Christiano 
Nomini propagando praeposita sequens dubium, cuius solutionem Rmus Episcopus 
Chicoutimiensis postulavit, nempe: 

An fidelis emittens actum heroicum, quod votum ordinarie vocatur, quo in suf- 
fragium defunctorum, divinae Maiestati offert omnes indulgentias, quas vivens lucrari 
potest, nec non omnia sua opera satifactoria, et etiam suffragia sibimet post mortem 
conferenda, possit, quando ipsi libuerit, revocare? 

Et. S. C. propisito dubio respondendum mandavit: 


» Affirmative", 
Datum Romae eq Secretaría eiusdem S. Congregations, die 20. Februari 1907. 
Jb. Se S. Card. Cretoni Praefectus 


Pro R. P. D. Panici, Archiep. Laodicen. Secretario 
loseph. M. Can. Coselli, Substitutus. 


DECRETUM 
quo Constitutiones Congregationis Sororum Felicianarum approbantur. 


SSmmus D. N. Pius Divina Providentia PP. X. in audientia habita ab infra- 
«scripto Cardinali Sacrae Congr. EE. et RR. Praefecto die 17. hujus mensis, attentis 
litteris commendantitiis Antistitum locorum in quibus reperitur Institutum Sororum 
S. Felicis, Tertii Ordinis S. Francisci nuncupatam; domum principem habens in dioecesi 
Cracoviensi; ejusdem Instituti constitutiones, prout continentur in hoe exemplari, cuius 
iutographum asservatur in Archivio praefatae S. Congr. benigne approbavit et con- 
firmavit prout praesentis decreti tenore approbat et confirmat, salva Ordinariorum 
jurisdictione ad formam SS, Canonum et Apostolicarum Constitutionum. 

Datum Romae, ex Secretaria memoratae S. Congr. die 22 Martit 1907. 


Ib. D. Card. Ferrata, Praes. 
Ph. Giustini, Secr. 


DECRETUM 
de S. Communione infirmis non ieiunis. 


6. Mar. 1907. — Proposito in S. Congregatione dubio, An nomine infirmorum, 
qui a mense decumbunt, et idcirco iuxta Decretum die 7. Decembris 1906 ') S. Eu- 

charistiam non ieiuni sumere possunt, intelligantur solummodo infirmi qui in lecto 
deeumbunt, an potius comprehendautur quoque qui, quamvis gravi morbo correpti et 
ex medici iudicio naturale ieiunium servare non valentes, nihilominus in lecto decum-- 
bere non possunt, aut ex eo aliquibus horis diei surgere queunt. 

Eadem S. Congregatio die 6. Martii 1907. respondendum censuit: Comprehendi, 
facto verbo cum SSmuio ad cautelam. 

Die vero 23. Marti currentis anni SSmus Dnus Noster Pius PP. X., audita re-- 
latione infra seripti Secretarii S. C. Concilii, resolutionem eiusdem S. C. ratam habere 
et confirmare benigne dignatus est et publicari mandavit, contrariis quibuscumque 
minime obstantibus. 

Vincentius Card. Ep. Praencstin. Praef. 
C. de Lai, Secret. 


Mutationes inter Ven. Clerum. 

Translati: R. Ludovicus Mazur e Królówka ad Radłów. — R. Joannes Ligęza- 
e Radłów ad Barcice. — R. Franciscus Kmiecinski e Cmolas ad Piwniczna. — R. Ste- 
phanus Bombicki e Mikluszowice ad Cmolas. — R. Adalbertus Wozniczka ex Jadowni- 
ki ad Mikluszowice. — 

Canonice institutus ad Beneficum im Jodłówka szezepanowska R. Martinus Zaczek. 

Decorati expos. canon. R. Stanislaus Pajor Par. in Brzeźnica ad Debica et R. 
Franeiscus Miklasiüski Par. in Łososina górna. 

A sacris suspensus D. Carolus Szumowski, qui arbitrarie Dioecesim deseruit et 
Americam emigravit. —- 


Piis ad aram precibus commendatur 


anima p. d. Benedicti Czeczotka Sacerd. ordinis PP. Cisterciensium Cirieii, qui die 22. 
novembr. mortuus est. 


Z KONSYSTORZA BISKUPIEGO. 


W Tarnowie, dnia 7. grudnia 1907. 


X. Władysław Chendyński T EEO N 
Kanclerz. BISKUP. 


Nakładem Kleru dyecezalnego Drukiem Józefa Styrny w Tarnowie. 


